Šest mrtvih tijela zagrebački su policajci pronašli nakon dojave o pucnjavi u četvrtak navečer u novozagrebačkom naselju Kajzerica u Cimermanovoj ulici, a prema prvim informacijama, ubojica je muškarac za kojim je policija odmah krenula u intenzivnu potragu na širem zagrebačkom području. U petak, nešto poslije 4 sata ujutro, iz policije je potvrđeno da je odbjegli počinitelj lociran u Brezovici te da je ondje prilikom uhićenja počinio samoubojstvo.

Kako doznaju reporteri Jutarnjeg, a potvrdio je to i načelnik zagrebačke Policijske uprave Marko Rašić, ubijene su tri žene, dvojica muškarca i desetogodišnje dijete, a preživjelo je samo dvomjesečno dijete koje je zbrinuto. Vjeruje se da je ljubomora motiv ovog brutalnog zločina kakav nije zabilježen u Hrvatskoj.

Policija je potvrdila da je u 21.30 sati zaprimila dojavu od građana o pucnjevima na području Novog Zagreba. Sumnja se na ubojstvo vatrenim oružjem, potvrđeno je u policiji.

Zbog jednog od najbrutalnijih zločina u posljednjih tridesetak godina pokrenuta je sveobuhvatna i kompleksna akcija u kojoj su sudjelovale sve raspoložive snage Policijske uprave zagrebačke. Angažirana je i specijalna policija.

Građani su svjedočili snažnoj policijskoj prisutnosti na zagrebačkim ulicama, na svim ključnim lokacijama u gradu. Nitko nije mogao proći od Željezničkog mosta do pješačkog mosta. Policija je žurno blokirala sve cestovne puteve iz Kajzerice prema svim pravcima. Naoružani dugim oružjem kontrolirali su sve automobile, a sve raspoložive ophodnje “češljale” su ulice Novog Zagreba.

-----------------------

U nastavku donosimo tijek događaja kako su se razvijali.

>>> NOVO 4:22 Zagrebačka Policijska uprava u petak rano ujutro potvrdila je da je odbjegli ubojica prilikom uhićenja na području Brezovice počinio samoubojstvo.

-----------------------

1:21 Pred novinare je izašao načelnik zagrebačke policije Marko Rašić.

"Oko 21:30 zaprimili smo više dojava da je došlo do pucnjave. Dolaskom na mjesto događaja zatečeno je šest smrtno stradalih osoba. Radi se o dvojici muškaraca, tri žene i jednom djetetu rođenom 2009. godine. Jedno dijete je pronađeno koje je neozlijeđeno, radi se o bebi i zbrinuta je. Osoba još nije uhićena, ali je dovodimo u vezu s ubojstvom. U potragu su uključeni svi rodovi policije i sve policijske postaje. Zadnja intervencija na ovoj adresi bila je 2011. godine, ali se taj događaj ne dovodi u svezu s ovim činom", rekao je načelnik PU zagrebačke Marko Rašić koji je opovrgnuo neslužbene informacije prema kojima je počinitelj uhićen.

Dodao je i da se za počiniteljem traga na području cijele Hrvatske.

Obraćanje šefa ZG policije Marka Rašića:

-----------------------

0:37 Iz zagrebačke policije najavili su da će se uskoro medijima s izjavom obratiti načelnik Marko Rašić.

-----------------------

0:20 Svjedok masakra opisao je za Jutarnji list što je vidio i čuo u kobnim trenucima. Opširnije pročitajte OVDJE.

----------------------

PRVA VIJEST - 23:26

Šest mrtvih tijela zagrebačka policija pronašla je u četvrtak navečer u novozagrebačkom naselju Kajzerica, a prema prvim neslužbenim informacijama za muškarcem koji se povezuje sa zločinom intenzivno se traga.

Policija je potvrdila da je večeras u 21:30 sati zaprimila dojavu od građana o pucnjevima na području Novog Zagreba.

Na mjestu događaja, u kući u Cimermanovoj ulici pronađeno je šest mrtvih osoba. Sumnja se na ubojstvo vatrenim oružjem, potvrđeno je Hini u policiji.

Kako doznaje Jutarnji list, ubijena je cijela jedna obitelj, preživjelo je samo dvomjesečno dijete. Vjeruje se da je motiv ljubomora.

Jutarnji list

Doznaje se da se za muškarcem koji se dovodi u vezu s ubojstvima intenzivno traga na cijelom zagrebačkom području.

FOTOGALERIJA: Masakr na Kajzerici

Građani svjedoče o snažnoj policijskoj prisutnosti na zagrebačkim ulicama, na svim ključnim lokacijama u gradu. Policijski službenici su naoružani dugim cijevima. Na parkiralištu Zagrebačkog velesajma viđen je veći broj policijskih specijalaca u maskirnim uniformama.

Boris Kovacev / CROPIX Masakr na Kajzerici

Boris Kovacev / CROPIX Masakr na Kajzerici

Boris Kovacev / CROPIX Masakr na Kajzerici

Boris Kovacev / CROPIX Masakr na Kajzerici

Damjan Raknić / Križanje Ulica Radoslava Cimermana, Stjepana Bencekovića i Ivana Rogića

Jutarnji list

1klik.hr Policija na Kajzerici

Izvor fotografije: portal 1klik.hr